Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 330

11. évfolyam Évi óraszám: 148 óra Belépő tevékenységformák Meteorológiai adatok folyamatos megfigyelése, gyűjtése, értékelése, mérőeszközök használata. A csoport munkájának megtervezése, ez egyes adatok összevetése, a csoport adatainak összegző értékelése, jelentés készítése. Meteorológiai állomás látogatása. Különböző talajminta-vételi módszerek végrehajtása. Különböző típusú talajok fizikai és kémiai tulajdonságainak laboratóriumi vizsgálata. Talajtérképek és talajszelvények tanulmányozása. Egyenes vonalak és derékszög kitűzése terepen, területszámítások. Gépelemek szerelése egyszerű eszközökkel, szerkezetelemzés, hibamegállapítás. Metszeteken, modelleken szerkezeti felépítés és működési elv tanulmányozása. Motorok indítása, ellenőrzési és karbantartási műveletek végrehajtása, a gépek kipróbálása. Feladattal vezetett, önállóan végrehajtott megfigyelés, elemzés. A munkatevékenységekről beszámolók, jegyzőkönyvek, egyszerű rajzok, táblázatos dokumentáció készítése. Témakörök Tartalmak Meteorológiai eszközök ismerete és használata Meteorológiai mérőeszközök felépítése, működése, használata. Tanulói adatgyűjtések, megfigyelések (levegő- és talajhőmérséklet, páratartalom, légnyomás, napsütéses órák száma, szélirány, szélerősség, csapadékmennyiség mérése). Meteorológiai állomás megismerése. Talajvizsgálatok végrehajtása Talajmintavétel. A talaj fizikai és kémiai tulajdonságainak vizsgálata, ezek környezeti összefüggései. Talajrendszertani gyakorlat Különböző típusú talajok szelvényének tanulmányozása. Genetikus talajtérképek használata. Területmérések, kitűzések Egyenes vonalak kitűzése, derékszögkitűzés. Területszámítások. Gépelemek szerelése Kötő gépelemek szerelése. Tengelyek, csapágyak, tengelykapcsolók, hajtások szerelése. 2001/28/II. szám Témakörök Tartalmak Otto- és Dieselmotor megismerése Motorok szerkezeti részeinek megismerése: forgattyús hajtómű, hengerfej, vezérmű. Szelephézag beállítása, motor indítása, üzemeltetés közbeni ellenőrzések, napi, heti karbantartási feladatok. Tüzelőanyag-ellátó rendszerek megismerése Otto-motorok tüzelőanyag-ellátó rendszere: szerkezeti egységek megismerése. Diesel-motorok tüzelőnyag-ellátó rendszere: szerkezeti felépítés, karbantartás, beállítás. A kipufogógáz károsanyag-tartalmának ellenőrzése, gázelemzés, füstölésmérés. Motorok kenési és hűtési rendszerének megismerése Motorok kenési rendszere: alkalmazott kenési rendszerek bemutatása, olajnyomás ellenőrzése, karbantartás végrehajtása. Motorok hűtési rendszere: szerkezeti elemek megismerése, üzemi hőmérséklet ellenőrzése, karbantartási feladatok végrehajtása. A választott szakiránynak megfelelő szakmai alapozó gyakorlatok A szakmai tartalmat, a belépő tevékenységformákat, a továbbhaladás feltételeit az iskola helyi tantervében határozza meg. A továbbhaladás feltételei A tanulók legyenek képesek a levegő- és talajhőmérők, csapadékmérő, páratartalom-mérők, légnyomásmérő, szélsebesség- és széliránymérő szakszerű használatára. Folyamatos adatgyűjtéssel a tanév során jellemezzék egy adott hónap időjárását. Tudják elvégezni a talajfúróval történő mintavételezést, valamint a talaj mechanikai összetételének, kötöttségének, szerkezetének és kémhatásának vizsgálatát. Tudják elvégezni az egyenes vonalak és a derékszög kitűzését, valamint a különböző alakú táblák területének kiszámítását. Ismerjék fel a mezőgazdasági gépeken található különböző gépelemeket. Szakszerűen és biztonságosan használják a gépek szereléséhez, vizsgálatához szükséges szerszámokat. Ismerjék fel a motorok szerkezeti elemeit. Tudják végrehajtani a belső égésű motorral ellátott mezőgazdasági erőgépek szakszerű üzemeltetéséhez szükséges indítási, ellenőrzési, karbantartási műveleteket. Végezzék el a kipufogógáz összetevőinek műszeres vizsgálatát. A tanulók önálló mérési, tapasztalatszerző, szerkezetelemző tevékenységükről készítsenek írásos jegyzőkönyveket, beszámolókat.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes